RaumaRock

RaumaRock er en musikkfestival som arrangeres på Åndalsnes i Møre og Romsdal. RaumaRock arrangeres årlig første helga i august. Frode Nakken var festivalsjef fra festivalen startet opp i 2002 til 1. september 2012. Mellom 2011 og 2013 var Tonje Dahle Hovde daglig leder. Dagens festivalsjef er Dag Inge Landbakk som overtok etter Tonje Dahle i april 2013.

I 2008 mottok RaumaRock Rauma kommunes kulturpris. Forløperen til Raumarock er Rauma rockeklubb, som var aktiv på slutten av 1980-tallet og begynnelsen av 1990-tallet.

Historie

2002
Festivalen ble første gang arrangert 24. august 2002 med Kaizers Orchestra som det store høydepunktet. Krace fra Hamar og Tantra fra Molde spilte også, i tillegg til Mortal Fate fra Rauma. 2002 var det eneste året festivalen i sin helhet foregikk på Troa-området som ligger litt utenfor Åndalsnes sentrum.

2003
I 2003 ble festivalen utvidet til to dager og arrangert 15.–16. august. Det var en dag med konserter inne på Grand Hotel Bellevue på Åndalsnes, og en dag med utekonserter på Troa-området. Det ble utvidet til tolv artister. Briskeby, Gåte, og Gluecifer var på toppen av lista. Av lokale band stod Mortal Fate og Bilsjuk på scenen.

2004
I 2004 bestemte festivalen seg for å flytte fra Troa og inn til Åndalsnes sentrum ved sjøkanten, og her har festivalen blitt værende siden. Festivalen ble arrangert 6.–7. august. Formatet med en dag inne og en dag ute ble opprettholdt. Øverst på plakaten i 2004 var Savoy og Ralph Myerz & The Jack Herren Band, tett etterfulgt av Black Debbath, Ravi og DJ Løv, Silver og Sivert Høyem. Datsun med Kristopher Schau i spissen hadde sin avskjedskonsert på RaumaRock 2004.

2005
Selv om festivalen hadde utvidet kraftig fra år til år, så var 2005 året da Raumarock tok skrittet opp med band som Madrugada og Bigbang på plakaten. Gåte hadde også etter kraftige ønsker fra publikum tatt turen tilbake. I tillegg opptrådte artister som Audrey Horne, Christer Knutsen og Jo Nesbø. 2005 var også første året "Øresus" ble arrangert, og har etter dette vært en årlig konkurranse der "ukjente" band kan få en sjanse til å få spille på en større scene. Oslo-bandet Pork Flavor stakk av med seieren dette første året.

2006
I 2006 gikk RaumaRock over til to fulle dager med utekonserter midt i Åndalsnes sentrum. Øverst på plakaten stod DumDum Boys og Turboneger. Andre artister var blant annet Mira Craig, Hurra Torpedo, My Midnight Creeps og Stonegard. I tillegg spilte også Ricochets sin aller siste konsert noensinne på RaumaRock dette året.

2007
I 2007 var både Bigbang og Ralph Myerz and the Jack Herren Band tilbake. Denne gang sammen med DeLillos i «1985-utgave», Bo Kaspers Orkester fra Sverige og de store black-metalstjernene i Satyricon. I tillegg kunne en også høre kritikerfavorittene 120 Days, samt bl.a. Heroes & Zeros, Hopalong Knut og Skambankt. For 6. år på rad satte RaumaRock ny publikumsrekord.

deLillos skulle spille på toppen av Romsdalshorn, men grunnet en bitte liten tåkedott akkurat på toppen måtte dette flyttes den til Litjefjellet. Hele konserten ble for øvrig sendt på Lydverket presenterer i juli 2008. Festivalcampen så dagens lys.

2008
I 2008 utvidet festivalen nok en gang, nå til 3 dager. Første dag var det innendørskonserter i det nye Rauma kulturhus, andre og tredje dag var det utendørs konserter i Åndalsnes sentrum. Dette året kom Kaizers Orchestra tilbake til Åndalsnes. Bandet som hadde vært med på å starte det hele i 2002 var et av de store navnene dette året. I tillegg var Madrugada tilbake, men også de irske 90-tallsheltene Ash. Også band som Moving Oos, Katzenjammer, The Disciplines, Stalingrad Cowgirls, The Cumshots og Amalee opptrådte under festivalen. Gothminister opptråde på toppen av Romsdalshorn.

Dette året startet den faste spoten med barneunderholdning som start på lørdagen. Festivalen hadde 7000 besøkende, fordelt på 6300 på kaia og 700 på klubbdagen. Festivalcampen på ny satte rekord med godt over 1000 gjester.

2009
I festivalens 8. år sto band som Motorpsycho, Bigbang, Kaizers Orchestra, Enslaved og CC Cowboys på scenen på RaumaRock. Rundt 7500 personer fikk med seg festivalen. En av «headlinerne», Kaizers Orchestra, ble holdt hemmelig helt til de gikk på scenen. Det var verdenspremiere på en spesiell lysrigg.

2010
Rundt 6500 personer fikk med seg festivalen i dens 9. år. Dette ble første året uten publikumsrekord, trolig på grunn av en blanding av regn fredag og vanskelig bookingår. Blodig alvor vant Øresus. Øresus hadde for første gang live semifinaler, i Molde, Ålesund og Åndalsnes. Festivalen tilbød gratis festivalbuss fra Molde, Ålesund og Kristiansund. Dette var det første året med gratis rocketog fra Oslo, hvor Bare Egil underholdt underveis.

2011
Festivalen ansatte i 2011 Tonje Dahle Hovde som daglig leder i full stilling. I 2011 ble Raumarock arrangert for 10. gang. Det årets store band var Di Derre, Bob Hund, Leningrad Cowboys, Clutch, Honningbarna og Kvelertak. Rocketoget gikk fra Trondheim i tillegg til fra Oslo. Det var ca. 7000 besøkende. Festivalledelsen uttalte i etterkant av festivalen at dårlig vær gikk utover det totale publikumsantallet. Festivalen gikk med 900 000 i underskudd.

2012
«Headlineren» i 2012 var Bryan Adams. I tillegg opptrådte artister som DumDum Boys, Seigmen, CC Cowboys og Team Me, og festivalen trakk flere besøkende enn noen gang tidligere.

Artister som har spilt på festivalen 
2002: Kaizers Orchestra – Krace – Mortal Fate – Tantra
2003: Gåte – Gluecifer – Briskeby – Pornflakes – Mortal Fate – Bilsjuk – Ephemera – Whopper – Splitimage – JR Ewing – Thunderbolt – Helldorado (Helldorado stod på plakaten, men konserten ble avlyst.)
2004: Savoy – Venke Knutson – WE – Ralph Myerz and the Jack Herren Band – Sivert Høyem and the Opposition – Black Debbath – Silver – Ravi og DJ Løv – El Caco – Datsun – Lorraine – ProHoes – Bilsjuk – Mortal Fate
2005: Audrey Horne – Big Bang – Christer Knutsen – Gåte – Lumsk – Madrugada – Jo Nesbø og Lars Jones
2006: Ricochets – Incognito –  Serena Maneesh – Animal Alpha – Fumigate – The Dirty Callahans – My Midnight Creeps – Turboneger – Stonegard – The Cumshots – Nephew (DA) - Mortal Fate – DumDum Boys – Hurra Torpedo – Mira Craig
2007: Hopalong Knut  – 120 Days –  deLillos ‘85 –  Skambankt – Satyricon – Susanne Sundfør – Of No Consequence – Heroes & Zeros  – Quit Your Dayjob (S) – Bo Kaspers Orkester (S) – Ralph Myerz & The Jack Herren Band – BigBang – Eco Band – Ungdomskulen – Grand Island – Amulet
2008: Figur Flint – Eco Band – Katzenjammer – The Disciplines – Moving Oos – Howl – Stalingrad Cowgirls (FIN) –  Lukestar –  Madrugada – Raga Rockers – Hønsemannen (barneshow) – Bare Egil Band – Ida Maria  – Black Debbath   – The Cumshots –   Ash (IRL) – Kaizers Orchestra – Dog Almighty – Masterpiece Of Cake  – The Grand – Gothminister 
2009: Bigbang – I Was A King –  Harrys Gym –  Skambankt – Motorpsycho – Thoris supergutt (barneshow) – Ingrid Olava – Paperboys – DDR – CC Cowboys – Thåström (S)  –  Superfamily – El Cuero – Don Juan Dracula – Tommy Tokyo & Starving For My Gravy    – Valentourettes
2010: Datarock – Katzenjammer – Raga Rockers – Lillasyster (S) – Shining – Blood Command – Djerv – The Navigators – Gåte – Åge Alexandersen og Sambandet – John Olav Nilsen og Gjengen – Bjørn Hellfuck – Bare Egil Festivalen – The Pink Robots – Yoga Fire – Ove Rocketroll (barneshow)
2011: Kitchie Kitchie Ki Me O – Oslo Ess – Honningbarna – Lukestar – Kvelertak – Clutch (US) – Rauma kulturskole – Veronica Maggio (S) – Jaa9 & OnklP – De Derre – Leningrad Cowboys (SF) – Bob Hund (S) – Kolabruise – Mhoo – 22 – Rumble in Rhodos
2012: Bryan Adams - Seigmen - DumDum Boys - CC Cowboys - Team Me - Ida Jenshus - Eäzy Böyz - El Doom And The Born Electric - Daniel Norgren (S) - LidoLido - Valentourettes - Vreid - The Terrifieds - Mongo Ninja - Rauma kulturskole
 2013: Kim Larsen & Kjukken (DK) - Enslaved - Sweden - Erik og Kriss - Turboneger - Blood Command - Postgirobygget - El Cuero -  Danko Jones (CA) - Bigbang - Morten Abel - Matilda - Orango - Ogras
 2014: Jonas Fjeld - MOS - Oslo Ess - Gone Rogue - Cir;Cuz -  OnklP og De Fjerne Slektningene - TNT - JohnDoe - Rival Sons (US) - Rauma kulturskole - Lissie (US) -  Sassybeat - Dance With a Stranger - The Wolves - Skambankt - The Dogs - Kvelertak 
 2015: Status Quo - Seigmen - deLillos - Ralph Myerz and the John Herren band - Timbuktu & Damn (S) - Raga Rockers - Black Debbath - The Cheaters - Backstreet Girls - Cazadores - Carnival kids - Vidar Johnsen - Yuma Sun - The Stapes - MOS - Rauma kulturskole - Johan, Kristian & 3 marionetter med 18 hatter
 2016: Postgirobygget - MOS - Stage Dolls - Charlie Rackstead & the Sticklesbergen Ramblers - Odin Landbakk -  Oslo Ess - Razika - OnklP & De Fjerne Slektningene - Emila - Petter Baarli - Ogras - Lissie (US) - Revolver Avenue - Ingenting - Spidergawd
 2017: Di Derre - MOS - Sondre Lerche - Villrosa - Honningbarna - DÅM - CC Cowboys - Sløtface - Danko Jones (CA) - Rauma kulturskole - Whales & This Lake - Isac Elliot (FI) - Greni - Jam Rakta - The Dogs - Gone Rogue - Hellbillies - Razorbats - Red Hot
 2018: Tea Megaard - Bare Egil Band - Tove Bøygard - Åge Aleksandersen & Sambandet - MOS - Janove - Nerli There - Cazadores - Thulsa Doom - Ogras - Raga Rockers - Bare Egil og Aslags Superpopulære Barneshow - Revolt - LÜT - Valentourettes - Gåte - Backstreet Girls - DumDum Boys
2019: Bigbang - El Cuero - ISÁK- Airbourne (AU) -  Skambankt - The Modern Times - Hellbillies - Ogras - Tonedøv - MOS - Sondre Justad - Red Hot - Gone Rogue
2020: Avlyst pga korona. Villmarksrock 11-12/9: Oslo Ess - Skambankt - Ogras - Luke Elliot - Nora Legrand
2021: Odin Landbak - DDE - Rauma Rockeband - Marion Ravn - Juno - Postgirobygget - O M N I - OnklP & De Fjerne Slektningene - TIX - Nora Legrand - Erlend Ropstad - Blomst - Bokassa - Highasakite 
2022: (Planlagt) Skambankt - Oslo Ess - The Dogs - Valentourettes - Bare Egil Band - Black Debbath - Gåte - DumDum Boys - Ogras - Gone Rogue

Artister som har spilt i talentkonkurransen "Øresus"
2005: No Class – Plague – Pork Flavor (vinner) – Inkognito – CK – Fumigate
2006: Asleep – 50Shots – BridgeOfStone – Supermonkey (vinner) – Teddy Trigger & The Gatling Guns
2007: Mocca Cellar – Comfort Club – Hollow – Mind Crime – Rangers (vinner)
2008: Chasm – JKD – Amalee – Harsk –  Bentleymusic (vinner)
2009: Stine & Elisabeth  – Mellifluous Lunacy – The Promdates – Twilight Arise (vinner) – Jack Dalton
2010: Amalee – Child's Play – Blodig Alvor (vinner) – Ogras – DiM
2011: Anthony Hope – Escape Plan – Child's Play – Voodoo Vanity
2012: Rebel Alliance - Bedheads (vinner) - Springskalle - Eye Of Horus
2013: SKA-frika (vinner) - og tre andre band

Fakta

Referanser

Eksterne lenker 
 RaumaRock – hjemmeside

Musikkfestivaler i Møre og Romsdal
Kultur i Rauma
Repeterende arrangementer etablert i 2002